માદા કેસોવરી નર કેસોવરી કરતાં કદમાં મોટંુ અને ઘાટ્ટા કલરનું હોય છે. પુખ્ત વયના દક્ષિણ કેસોવરીની લંબાઇ ૧.૮ મીટરની હોય છે. જ્યારે કેટલીક માદા કેસોવરી ૨ મીટર લાંબી અને લગભગ ૭૦ કિલોગ્રામ જેટલું વજન હોય છે. માદા કેસોવરીના ગળામાં પીંછા હોતા નથી. તેમના ગળામાં લાલ, પીળો, વાદળી અને જાંબલી ઘાટ્ટો રંગ હોય છે. દક્ષિણ કેસોવરીના ગળામાં બે વોટલ્સ હોય છે, જે તેની ગળાની ચામડીમાં લટકતો ભાગ છે. ઉત્તરીય કેસોવરીને એક વોટલ્સ હોય છે જ્યારે ડ્વફ કેસોવરીને એક પણ વોટલ્સ હોતા નથી. તેના દરેક પગ પર ત્રણ અંગુઠા હોય છે, અને દરેક અંગુઠામાં તીક્ષ્ણ નખ હોય છે, જે ૫ ઇંચ લાંબા હોય છે. જેના વડે તે હુમલો કરે છે. તે કલાકના ૫૦ કિલોમીટર ચાલી શકે છે, તેમજ ૧.૫ મીટર સુધી કૂદકો મારી શકે છે. તમામ ત્રણેય પ્રકારના કેસોવરીના માથા પર હેલ્મેટ જેવો ટોપ હોય છે.